JEGYZŐKÖNYV

Készült: 2017. november 21-én, 1100 órakor, Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott nyilvános Képviselő-testületi üléséről.

Jelen vannak:

Mikó Zoltán polgármester

Szabó Sándorné képviselő

Tóth Péter Benjámin képviselő

Megyesi Elemér képviselő

Igazoltan távol:

Dobos Lászlóné alpolgármester

Az ülés teljes időtartamára:

Maginé dr. Csirke Erzsébet aljegyző

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg.

Javaslatot tesz a meghívóban szereplő napirendi pontok tárgyalására az alábbi módosítás szerint:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról.

Előadó: Mikó Zoltán polgármester

Előterjesztés: írásos

1. Előterjesztés a közterület használat engedélyezéséről szóló 16/2005. (X.17.) Önkormányzati Rendelet módosításáról.

Előadó: Mikó Zoltán polgármester

Előterjesztés: írásos

1. Előterjesztés a 2018. évi belső ellenőrzési tervről.

Előadó: Mikó Zoltán polgármester

Előterjesztés: írásos

1. Előterjesztés az Óvoda udvarfejlesztése Tiszagyulaháza településen elnevezésű projekt keretében beérkezett ajánlatok elbírálásáról.

Előadó: Mikó Zoltán polgármester

Előterjesztés: írásos

1. Előterjesztés a téli igazgatási szünet elrendeléséről.

Előadó: Mikó Zoltán polgármester

Előterjesztés: írásos

1. Előterjesztés a 2018. évi munkaterv elfogadására.

Előadó: Mikó Zoltán polgármester

Előterjesztés: írásos

1. Előterjesztés a Debreceni Agglomeráció Hulladékgazdálkodási Társulás társulási megállapodásának elfogadásáról

Előadó: Mikó Zoltán polgármester

Előterjesztés: írásbeli

1. Előterjesztés a Hajdúnánási Közös Önkormányzati Hivatal Szervezeti és Működési Szabályzatának módosításáról.

Előadó: Mikó Zoltán polgármester

Előterjesztés: írásbeli

1. Előterjesztés a Tiszagyulaháza, Rákóczi u. 19. szám alatt lévő, 259. helyrajzi számú ingatlan megvásárlásáról.

Előadó: Mikó Zoltán polgármester

Előterjesztés: írásbeli

*A Képviselő-testület 4 igen szavazattal (a szavazásban 4 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő- testületi határozatok végrehajtásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

47/2017. (XI. 21.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: azonnal Felelős: Mikó Zoltán polgármester

2./

Előterjesztés a hulladékgazdálkodás helyi szabályairól szóló 11/2014. (V. 30.) önkormányzati rendelet módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: A módosítás a zöldhulladék elszállításának módját és idejét érinti. Javasolja a testületnek a határozatot úgy elfogadni, hogy januárban kétszer legyen zöldhulladék szállítás a kidobott fenyőfák miatt. Továbbá a szolgáltatóváltás miatt az új szolgáltatót is meg kell nevezni a rendeletben.

Szabó Sándorné képviselő: Hozzászólásában elmondja, hogy a kiadásokat lakosságszám arányában viselik a települések. Kérdése az lenne, hogy ennek mi a mértéke, milyen összeget takar?

Maginé dr. Csirke Erzsébet aljegyző: Válaszában elmondja, hogy nincs tudomása még semmilyen mértékről. Ezek a társulások próbálnak úgy működni, hogy az önkormányzatoktól minél kevesebb összeget kérjenek.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A képviselő-testület a hulladékgazdálkodás helyi szabályairól szóló 11/2014. (V. 30.) Önkormányzati Rendelet módosításáról szóló rendelettervezetet 4 igen szavazattal elfogadta (a szavazásban 4 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

15/2017. (XI. 22.) Önkormányzati Rendelete

a hulladékgazdálkodásról helyi szabályairól szóló 11/2014. (V. 30.) önkormányzati rendelet módosításáról

Tiszagyulaháza Község Önkormányzata Képviselő-testülete a hulladékról szóló 2012. évi CLXXXV. törvény 35.§ (1) bekezdés b) és c) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1.§

A hulladékgazdálkodásról helyi szabályairól szóló 11/2014. (V. 30.) önkormányzati rendelet (a továbbiakban: (Rendelet) 1.§ (1) bekezdése helyébe a következő rendelkezés lép:

„1.§ (1) Tiszagyulaháza Község Önkormányzata a jelen rendeletben foglaltak szerinti önkormányzati hulladékgazdálkodási közfeladatának ellátásáról a Debreceni Hulladék Közszolgáltató Nonprofit Kft. (székhelye: (4031 Debrecen, István út 136.szám) – útján gondoskodik.

(2) A Rendelet 1.§-a a következő (1a) bekezdéssel egészül ki:

„(1a) A közszolgáltató a hulladékgazdálkodási közszolgáltatási tevékenységen belül a hulladékgazdálkodási közszolgáltatás körébe tartozó hulladék átvétele, gyűjtése, szállítása, kezelése, hulladékgazdálkodási létesítmények üzemeltetése feladatait a Hajdúsági Hulladékgazdálkodási Kft. (székhelye: 4220 Hajdúböszörmény, Radnóti M. u. 1.) alvállalkozó útján látja el, mely a közszolgáltatás egészének 90 %-a.”

2.§

A Rendelet 8.§ (1) bekezdése a következő f) ponttal egészül ki:

„f) az ingatlanán keletkező nem komposztált zöldhulladékot a szolgáltató által biztosított, 35 kg zöldhulladék elhelyezésére alkalmas hulladékgyűjtő zsákban gyűjteni és a közszolgáltatónak átadni ártalmatlanítás céljából.”

3.§

A Rendelet 11.§ (2) bekezdése a következő d) ponttal egészül ki:

„d) December és február hónap kivételével havonta egyszer, januárban kétszer, a zöldhulladék gyűjtésére rendszeresített gyűjtőzsákban. „

4.§

Ez a rendelet 2018. január 1-jén lép hatályba és az azt követő napon hatályát veszti.

Tiszagyulaháza, 2017. november 21.

Mikó Zoltán Dr. Kiss Imre

polgármester jegyző

A rendelet kihirdetése megtörtént.

Tiszagyulaháza, 2017. november 22.

Dr. Kiss Imre

jegyző

3./

Előterjesztés a közterület használat engedélyezéséről szóló 16/2005. (X.17.) Önkormányzati Rendelet módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: A hulladékgyűjtés kapcsán a közterület használatáról szóló rendeletet is módosítani szükséges az ingyenes használat kiterjesztésével.

Képviselő részéről kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A képviselő-testület a közterület használat engedélyezéséről szóló 16/2005. (X.17.) Önkormányzati Rendelet módosításáról szóló rendelettervezetet 4 igen szavazattal elfogadta (a szavazásban 4 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

16/2017. (XI. 22.) Önkormányzati Rendelete

a közterület használat engedélyezéséről szóló 16/2005. (X.17.) önkormányzati rendelet módosításáról

Tiszagyulaháza Község Önkormányzata Képviselő-testülete az Alaptörvény 32. Cikk (2) bekezdésben kapott eredeti jogalkotó hatáskörében, a Magyarország helyi önkormányzatairól szóló 2011. évi CLXXXIX törvény 13. § 2. pontjában meghatározott feladatkörében eljárva a következőket rendeli el:

1.§

A közterület használat engedélyezéséről szóló 16/2005. (X.17.) Önkormányzati Rendelet 8.§ -a következő e)-f) pontokkal egészül ki:

(Nem kell közterülethasználati díjat fizetni: )

„e) nevelési-oktatási intézmény által szervezettpapírhulladék-gyűjtési kampány idejére a papírhulladék gyűjtése céljából igénybe vett közterület használat után, évente legfeljebb 2 alkalommal, és alkalmanként legfeljebb 5 nap időtartamban, és”

f) a legalább 300 m2 alapterületű üzlettel rendelkező forgalmazó által forgalmazott termékcsoportból származó termékből, és a termék csomagolásából származó szennyeződésmentes, nem veszélyes, elkülönítetten gyűjtött csomagolási üveghulladék hulladékbirtokostól történő átvételére, elkülönített gyűjtésére használt közterület esetén.”

2.§

Ez a rendelet 2018. január 1-jén lép hatályba és az azt követő napon hatályát veszti.

Tiszagyulaháza, 2017. november 21.

                      Mikó Zoltán                                                                Dr. Kiss Imre

                      polgármester                                                                       jegyző

A rendelet kihirdetése megtörtént.

Tiszagyulaháza, 2017. november 22.

Dr. Kiss Imre

jegyző

4./

Előterjesztés a 2018. évi belső ellenőrzési tervről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Szintén megkéri Maginé dr. Csirke Erzsébet aljegyző asszonyt tegye meg szóbeli kiegészítését, ha van.

Maginé dr. Csirke Erzsébet aljegyző: A testület korábban már határozott arról, hogy a Val-Ethik Kft. végezze a belső ellenőrzési munkákat az önkormányzatnál. A zárszámadási rendelet lesz felülvizsgálva a jövő év második felében, valamint az Önkormányzat 2017. évi zárszámadás lebonyolítása, szabályszerűségének ellenőrzése.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a 2018. évi belső ellenőrzési tervről szóló határozati javaslattal, kézfelnyújtással szavazzon:

*A képviselő-testület a 2018. évi belső ellenőrzési tervről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

48/2017.(XI. 21.) határozata

a 2018. évi belső ellenőrzési tervről

Tiszagyulaháza Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 119. §-a alapján az önkormányzat és intézménye 2018. évi belső ellenőrzési tervét az alábbi tartalommal hagyja jóvá:

|  |  |  |  |  |  |
| --- | --- | --- | --- | --- | --- |
| Ellenőrzendő folyamatok és szervezeti egységek | Az ellenőrzésre vonatkozó stratégia *(ellenőrzés célja, módszere, tárgya, terjedelme, ellenőrzött időszak)* | Ellenőrzés módszerei | Az ellenőrzés típusa | Az ellenőrzés ütemezése | Erő-forrás szükség-letek |
| Tiszagyulaháza Község  Önkormányzata | Cél: A 2017. év zárszámadási rendelet megalkotása során betartották-e a jóváhagyás rendjére, tartalmára, szerkezetére, összeállítására vonatkozó előírásokat?  A 2017. évi költségvetés végrehajtása során megbízhatóan működtek-e a gazdálkodás kialakított belső kontrolljait? A jogszabályok előírásainak megfelelő formában dokumentáltan készültek-e el a beszámoló elemei? A vagyongazdálkodással kapcsolatos hatás- és feladatkörök a jogszabályi előírásoknak megfelelően szabályozottak-e és a szabályozás érvényesül-e?  Tárgy: Az Önkormányzat 2017. évi zárszámadás lebonyolítása, szabályszerűségének ellenőrzése.  Időszak: 2017. január 1.- 2017. december 31. | Dokumentumok, nyilvántartások, helyszíni ellenőrzés | Szabályszerűségi ellenőrzés | 2018. II félév | 20 nap |

Felkéri a polgármestert, hogy a belső ellenőrzést követően annak eredményéről tájékoztassa a testületet.

Határidő: esedékességkor Felelős: Mikó Zoltán polgármester

5./

Előterjesztés az Óvoda udvarfejlesztése Tiszagyulaháza településen elnevezésű projekt keretében beérkezett ajánlatok elbírálásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy az óvodaudvar fejlesztésére elnyert pályázat lebonyolításához a projektmenedzsmenti, tervezési és a nyilvánosság biztosítására ajánlatkéréseket küldtünk ki a megfelelő szolgáltatás biztosítására. Javasolja mindhárom esetben a legalacsonyabb ajánlatot adót választani.

Szabó Sándorné képviselő: Megkérdezi, hogy ezeket az összegeket ki kell-e fizetni és fizikálisan még semmilyen munka nem történt az óvoda udvaron?

Mikó Zoltán polgármester: Válaszában elmondja, hogy igen, ezek kötelező elemek, amelyeket ugyanúgy a pályázati pénzből kell kifizetni.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az „Óvoda udvarfejlesztése Tiszagyulaháza településen” elnevezésű projekt keretében a tájékoztatás és nyilvánosság biztosítás tevékenység megvalósítására beérkezett ajánlatok elbírálásáról szóló határozati javaslattal, kézfelnyújtással szavazzon:

*A képviselő-testület az „Óvoda udvarfejlesztése Tiszagyulaháza településen” elnevezésű projekt keretében a tájékoztatás és nyilvánosság biztosítás tevékenység megvalósítására beérkezett ajánlatok elbírálásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

49/2017. (XI. 21.) számú határozata

az „Óvoda udvarfejlesztése Tiszagyulaháza településen” elnevezésű projekt keretében a tájékoztatás és nyilvánosság biztosítás tevékenység megvalósítására beérkezett ajánlatok elbírálásáról

Tiszagyulaháza Község Önkormányzata Képviselő-testülete a TOP1.4.1.-15. kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázatra a TOP-1.4.1.-15-HB1-2016-00023 azonosítószámú „az Óvoda udvarfejlesztése Tiszagyulaháza településen” elnevezésű projekt keretében a tájékoztatás és nyilvánosság biztosítás tevékenység megvalósítására beérkezett ajánlatokról az alábbi határozatot hozta.

1. ANOMENT Trade Kft. Debrecen, Egressy Béni tér 2. 1/1.ajánlata érvénytelen, mivel határidőn túl érkezett az ajánlatkérőhöz.
2. BRAGI Kft. Balmazújváros, Bólyai utca 14.szám ajánlata érvényes.

Az érvényes pályázatot benyújtó a BRAGI Kft. Balmazújváros, Bólyai utca 14. szám. alatti pályázót pályázat nyertesévé nyilvánítja és az ajánlat szerint a tájékoztatás és nyilvánosság biztosítás tevékenység megvalósítására 79.528 +ÁFA Ft összegben szerződést köt.

Felkéri a polgármestert, hogy az ajánlatot benyújtókat a testület döntéséről tájékoztassa és kösse meg a szerződést a pályázat nyertesével.

Határidő: 2017. december 10. Felelős: Mikó Zoltán polgármester

Mikó Zoltán polgármester: Szavazásra bocsátja az előterjesztés második határozati javaslatát. Felkéri a képviselő-testületet, hogy aki egyetért az „Óvoda udvarfejlesztése Tiszagyulaháza településen” elnevezésű projekt keretében a projektmenedzsmenti feladatok ellátására beérkezett ajánlatok elbírálásáról szóló határozati javaslattal, kézfelnyújtással szavazzon:

*A képviselő-testület az „Óvoda udvarfejlesztése Tiszagyulaháza településen” elnevezésű projekt keretében a projektmenedzsmenti feladatok ellátására beérkezett ajánlatok elbírálásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

50/2017. (XI. 21.) számú határozata

az „Óvoda udvarfejlesztése Tiszagyulaháza településen” elnevezésű projekt keretében a projektmenedzsmenti feladatok ellátására beérkezett ajánlatok elbírálásáról

Tiszagyulaháza Község Önkormányzata Képviselő-testülete a TOP-1.4.1.-15. kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázatra a TOP-1.4.1.-15-HB1-2016-00023 azonosítószámú „az Óvoda udvarfejlesztése Tiszagyulaháza településen” elnevezésű projekt keretében projektmenedzsmenti feladatok ellátására beérkezett ajánlatokról az alábbi határozatot hozta.

1. Kelet -Nyírség Többcélú Kistérségi Társulás Nyírbogát, Hunyadi út 7.szám ajánlata érvényes.
2. Jász-Nagykun-Szolnok megyei Területfejlesztési Ügynökség Nonprofit Kft. Szolnok, Kossuth Lajos út 2. ajánlata érvényes.
3. EDC Debrecen Város- és Gazdaságfejlesztési Központ Nonprofit Kft. Debrecen, Széchenyi u. 31. ajánlata érvényes.

Az érvényes pályázatok közül a legalacsonyabb árat benyújtó szervezetet, a Jász-Nagykun-Szolnok megyei Területfejlesztési Ügynökség Nonprofit Kft. Szolnok, Kossuth Lajos út 2. alatti pályázót a pályázat nyertesévé nyilvánítja és az ajánlat szerint a projektmenedzsmenti feladatok ellátására 375.000 + ÁFA Ft összegben szerződést köt.

Felkéri a polgármestert, hogy az ajánlatot benyújtókat a testület döntéséről tájékoztassa és kösse meg a szerződést a pályázat nyertesével.

Határidő: 2017. december 10. Felelős: Mikó Zoltán polgármester

Mikó Zoltán polgármester: Szavazásra bocsátja az előterjesztés harmadik határozati javaslatát. Felkéri a képviselő-testületet, hogy aki egyetért az „Óvoda udvarfejlesztése Tiszagyulaháza településen” elnevezésű projekt keretében a kivitelezési tervezési munkálataira beérkezett ajánlatok elbírálásáról szóló határozati javaslattal, kézfelnyújtással szavazzon:

*A képviselő-testület az „Óvoda udvarfejlesztése Tiszagyulaháza településen” elnevezésű projekt keretében a kivitelezési tervezési munkálataira beérkezett ajánlatok elbírálásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

51/2017. (XI. 21.) számú határozata

az „Óvoda udvarfejlesztése Tiszagyulaháza településen” elnevezésű projekt keretében a kivitelezési tervezési munkálataira beérkezett ajánlatok elbírálásáról

Tiszagyulaháza Község Önkormányzata Képviselő-testülete a TOP1.4.1.-15. kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázatra a TOP-1.4.1.-15-HB1-2016-00023 azonosítószámú „az Óvoda udvarfejlesztése Tiszagyulaháza településen” elnevezésű projekt keretében kivitelezési tervezési munkálataira beérkezett ajánlatokról az alábbi határozatot hozta.

1. L🙵L Építész Iroda Bt. Nádudvar, Emőd sor 8. ajánlata érvényes.
2. Artika Stúdió Kft. Budapest, Gyémánt út 16. ajánlata érvényes.
3. Cívis Komplex Mérnök Kft. Debrecen, Gizella út 13/D. ajánlata érvényes.

Az érvényes pályázatok közül a legalacsonyabb árat benyújtó szervezetet, Cívis Komplex Mérnök Kft. Debrecen, Gizella út 13/D. alatti pályázót a pályázat nyertesévé nyilvánítja és az ajánlat szerint a kivitelezési tervezési munkálataira 600.000 Ft + ÁFA összegben szerződést köt.

Felkéri a polgármestert, hogy az ajánlatot benyújtókat a testület döntéséről tájékoztassa és kösse meg a szerződést a pályázat nyertesével.

Határidő: 2017. december 10. Felelős: Mikó Zoltán polgármester

6./

Előterjesztés a téli igazgatási szünet elrendeléséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: Elmondja, hogy a téli igazgatási szünet december 22-től 2018. január 2-ig került meghatározásra. A Hajdúnánási Hivatalban folyamatosan lesz ügyelet az igazgatási szünet alatt.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a téli igazgatási szünet elrendeléséről szóló határozati javaslattal, kézfelnyújtással szavazzon:

*A képviselő-testület a téli igazgatási szünet elrendeléséről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

52/2017. (XI. 21.) számú határozata

a téli igazgatási szünet elrendeléséről

Tiszagyulaháza Község Önkormányzata Képviselő-testülete a közszolgálati tisztviselőkről szóló 2011. évi CXCIX törvény 232. § (3) bekezdésében foglalt felhatalmazás alapján a Hajdúnánási Közös Önkormányzati Hivatal Tiszagyulaházi Kirendeltségére vonatkozóan 2017. december 22-től 2018. január 2-ig igazgatási szünetet rendel el.

Felkéri a jegyzőt, hogy az igazgatási szünet időtartama alatt a zavartalan ügymenet és feladatellátás biztosításáról, valamint a lakosság tájékoztatásáról gondoskodjon.

Határidő: 2017. december 10. - lakosság tájékoztatására Felelős: Dr. Kiss Imre

folyamatos - feladatellátás biztosítása jegyző

7./

Előterjesztés a 2018. évi munkaterv elfogadására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: Szóbeli kiegészítése lenne, hogy a „Különfélék” már nem szerepelhet napi rendi pontként a Képviselő-testületi üléseken.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a 2018. évi munkatervről szóló határozati javaslattal, kézfelnyújtással szavazzon:

*A képviselő-testület a 2018. évi munkatervről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

53/2017. (XI. 21.) számú határozata

a 2018. évi munkaterv elfogadásáról

Tiszagyulaháza Község Önkormányzatának Képviselő-testülete megtárgyalta a 2018. évi munkatervre vonatkozó javaslatot, melyet a melléklet szerint elfogadott.

Felkéri a polgármestert, hogy gondoskodjon a napirendek határidőben történő előterjesztéséről.

Határidő: folyamatos Felelős: Mikó Zoltán polgármester

Melléklet a 53./2017. (XI. 21.) sz. határozathoz

A Képviselő-testület 2018. évi munkaterve

Február 13. 8.00 óra

1. Az önkormányzat 2018. évi költségvetésének elfogadása

Előterjesztő: Mikó Zoltán polgármester

1. Előterjesztés az önkormányzat 2017. évi költségvetéséről szóló 2/2017 (II.22.) önkormányzati rendelet módosításáról
2. Előterjesztés a polgármester 2018. évi szabadságának ütemezéséről

Előterjesztő: Mikó Zoltán polgármester

1. Előterjesztés helyi választási bizottság megválasztására

Március 27. 8.00 óra

1. Beszámoló a védőnői feladatellátásról

Előterjesztő: Mikó Zoltán polgármester

(a napirendhez meghívandó: védőnő)

1. Az önkormányzat 2018. évi közbeszerzési tervének elfogadása

Előterjesztő: Mikó Zoltán polgármester

Április 24. 8.00 óra

1. A 2017. évi költségvetés teljesítéséről szóló beszámoló elfogadása

Előterjesztő: Mikó Zoltán polgármester

1. Beszámoló a közrend-, közbiztonság helyzetéről

Előterjesztő: Rendőrkapitányság vezetője

(a napirendhez meghívandó: Rendőrkapitányság vezetője)

Május 29. 8.00 óra

1. Beszámoló a gyermekvédelmi feladatok ellátásáról

Előterjesztő: Mikó Zoltán polgármester

(a napirendhez meghívandó: családsegítő)

1. Tájékoztató az Alapítvány Tiszagyulaházáért alapítvány 2017. évben végzett munkájáról

Előterjesztő: Alapítvány elnöke

(a napirendhez meghívandó: Alapítvány elnöke)

Június 26. 8.00 óra

1. Tájékoztató a Tiszagyulaházi Aprajafalva Óvodában végzett szakmai munkáról

Előterjesztő: Aprajafalva Óvoda vezetője

(a napirendhez meghívandó: Óvoda vezetője)

1. Előterjesztés igazgatási szünet elrendeléséről

Előterjesztő: Mikó Zoltán polgármester

Szeptember 25. 8.00 óra

1. Előterjesztés az önkormányzat 2018. évi költségvetéséről szóló önkormányzati rendelet módosításáról

Előterjesztő: Mikó Zoltán polgármester

1. Beszámoló a Hajdúnánási Közös Önkormányzati Hivatal munkájáról

Előterjesztő: Dr. Kiss Imre jegyző

1. Tájékoztató a Polgárőrség munkájáról

Előterjesztő: Polgárőrség vezetője

(a napirendhez meghívandó: Polgárőrség vezetője)

1. Előterjesztés beiskolázási körzet véleményezéséről

Előterjesztő: Mikó Zoltán polgármester

Október Közmeghallgatás

November 23. 8.00 óra

1. Előterjesztés a 2019. évi belső ellenőrzési tervről

Előterjesztő: Mikó Zoltán polgármester

1. A Képviselő-testület 2019. évi munkatervének elfogadása

Előterjesztő: Mikó Zoltán polgármester

1. Előterjesztés igazgatási szünet elrendeléséről

Előterjesztő: Mikó Zoltán polgármester

8./

Előterjesztés a Debreceni Agglomeráció Hulladékgazdálkodási Társulás társulási megállapodásának elfogadásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: A Képviselő-testület júniusban döntött a társuláshoz való csatlakozásról. A megküldött társulási megállapodásban minden Hajdú-Bihari Önkormányzat már tagként szerepel, köztük Tiszagyulaháza is. Az Önkormányzati Törvény szerint nevesíteni kell, hogy a társulási tanács ülésein ki lesz az a delegált személy, aki képviseli az önkormányzatot. Itt szerepel az, hogy Mikó Zoltán polgármestert javasolja.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Debreceni Agglomeráció Hulladékgazdálkodási Társulás társulási megállapodásának elfogadásáról szóló határozati javaslattal, kézfelnyújtással szavazzon:

*A képviselő-testület a Debreceni Agglomeráció Hulladékgazdálkodási Társulás társulási megállapodásának elfogadásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

54/2017.(XI. 21.) számú határozata

Debreceni Agglomeráció Hulladékgazdálkodási Társulás társulási megállapodásának elfogadásáról

Tiszagyulaháza Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 88.§ (2) bekezdésében foglaltak szerint a Debreceni Agglomeráció Hulladékgazdálkodási Társulás (4024 Debrecen, Piac u. 20. szám) társulási megállapodását az *előterjesztéshez mellékelt* tartalommal elfogadja.

A Debreceni Agglomeráció Hulladékgazdálkodási Társulás Társulási Tanács ülésein Tiszagyulaháza Községi Önkormányzat képviseletét ellátó delegált: Mikó Zoltán polgármester.

Felkéri a polgármestert, hogy a határozatról a Debreceni Agglomeráció Hulladékgazdálkodási Társulás (4024 Debrecen, Piac u. 20. szám) elnökét tájékoztassa és felhatalmazza a társulási megállapodás aláírására.

Határidő: 2017. december 6. Felelős: Mikó Zoltán polgármester

9./

Előterjesztés a Hajdúnánási Közös Önkormányzati Hivatal Szervezeti és Működési Szabályzatának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt, tegye meg szóbeli kiegészítését.

Maginé dr. Csirke Erzsébet aljegyző: Elmondja, ha Hajdúnánáson módosítás merül fel a Közös Hivatali SZMSZ-ben, azt minden önkormányzatnak el kell fogadnia. Most létszám változás miatt merült fel módosítási igény. Olyan átcsoportosításokról van szó, amely Tiszagyulaházát egyáltalán nem érinti, de határozatban el kell fogadnia a Testületnek.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúnánási Közös Önkormányzati Hivatal Szervezeti és Működési Szabályzatának módosításáról szóló határozati javaslattal, kézfelnyújtással szavazzon:

*A képviselő-testület a Hajdúnánási Közös Önkormányzati Hivatal Szervezeti és Működési Szabályzatának módosításáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

55/2017. (XI. 21.) számú határozata

a Hajdúnánási Közös Önkormányzati Hivatal

Szervezeti és Működési Szabályzatának módosításáról

Tiszagyulaháza Község Önkormányzata Képviselő-testülete a Hajdúnánási Közös Önkormányzati Hivatal Szervezeti és Működési Szabályzatának módosítását az előterjesztés melléklete szerint 2017. december 1-i hatállyal elfogadja.

Felkéri a jegyzőt, hogy a Hajdúnánási Közös Önkormányzati Hivatal Szervezeti és Működési Szabályzatában foglaltaknak a Hivatal dolgozói általi megismertetéséről, valamint a határozatból adódó szükséges intézkedések megtételéről gondoskodjon.

Határidő: 2017. november 30. Felelős: Dr. Kiss Imre jegyző

10./

Előterjesztés a Tiszagyulaháza, Rákóczi u. 19. szám alatt lévő, 259. helyrajzi számú ingatlan megvásárlásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy ingatlan vásárlására lenne lehetőség 500 ezer forint értékben. A nem hiteles tulajdoni lapok kiosztásra kerültek a Képviselők részére. Sajnos az látszik, hogy végrehajtási jog van bejegyezve az ingatlanra.

Maginé dr. Csirke Erzsébet aljegyző: Javasolja, hogy csak tehermentes ingatlant vegyen az önkormányzat.

Megyesi Elemér képviselő: Javasolja megkeresni a végrehajtót, hogy mit lehet tenni ez ügyben. Csak azt támogatja, hogy tehermentes ingatlant vegyenek meg.

Mikó Zoltán polgármester: Elfogadja a javaslatot. Tárgyalni fog a végrehajtóval. Felhatalmazást kér a Testülettől, hogy az ügyben eljárhasson.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaháza, Rákóczi u. 19. szám alatt lévő, 259. helyrajzi számú ingatlan megvásárlásáról szóló határozati javaslattal, kézfelnyújtással szavazzon:

*A képviselő-testület a Tiszagyulaháza, Rákóczi u. 19. szám alatt lévő, 259. helyrajzi számú ingatlan megvásárlásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

56/2017. (IX. 21.) számú határozata

ingatlanvásárlásról

Tiszagyulaháza Község Önkormányzata Képviselő-testülete a tiszagyulaházi, 259. hrszú, a valóságban Tiszagyulaháza, Rákóczi utca 19. szám alatt lévő 3430 m2 alapterületű kivett lakóház, udvar, gazdasági épület megnevezésű ingatlanra az önkormányzathoz érkezett eladási ajánlatot megismerte.

A testület kinyilatkozza, hogy az önkormányzat kizárólag tehermentes ingatlan tulajdonát vásárolja meg, ezért felkéri a polgármestert, hogy a végrehajtási jog jogosultjánál járjon el annak érdekében, hogy a tartozás fennállása, annak mértéke tisztázott legyen, az eladóval folytasson tárgyalásokat az ingatlan tehermentesítése ügyében, illetve az ingatlan önkormányzati tulajdonba vétele tárgyában folytasson tárgyalásokat az érintettekkel, valamint tegye meg a szükséges intézkedéseket.

Határidő: azonnal Felelős: Mikó Zoltán polgármester

Mikó Zoltán polgármester: Tájékoztatja a Képviselő-testületet, hogy az önkormányzat Miniszteri elismerésben részesült a kiemelkedő közmunkaprogram megvalósításáért. A kitüntetés mellé 7 millió forint jutalom is járt, amelyet kizárólag nagyértékű eszközbeszerzésre lehet felhasználni, illetve utófinanszírozott.

Elmondja továbbá, hogy november 23-án délután, Tiba István Országgyűlési Képviselő tart fogadóórát a Művelődési Házban.

Az idősek napja november 24-én kerül megrendezésre szintén a Művelődési Házban, amelyre várja a Képviselő-testület tagjait.

Örkényben vett részt az önkormányzat a Forraltbor Fesztiválon, amelyre meghívást kapott a chili szószokkal. Itt is nagy sikere volt. Polgárra is meghívást kapott Adventi vásárra december 3-ra.

A 2018. évi közmunka program tervét már le kellett adni a munkaügyi központnak. A létszámot most központilag meghatározták mégpedig 30 fővel. 15 fő a mezőgazdasági programban és 15 fő a helyi sajátosság programban fog dolgozni.

Tájékoztatójában ennyit szeretett volna elmondani és megkérdezi a képviselőket van-e valakinek hozzászólása.

Tóth Péter Benjámin képviselő: Tájékoztatja a testületet, hogy Szűcs Gábor, a polgárőrség elnöke lemondott. Egy közösségi oldalon elindult egy rosszindulatú beszélgetés sorozat, amelyben mocskolták a polgárőrséget és a polgárőrök munkáját. Mindezt többnyire tiszagyulaházi lakosok tették, akik nemhogy segítenék a polgárőrség munkáját, működését, de még inkább gátolják azt.

Továbbá elmondja, hogy idős emberek keresték meg azzal, hogy a kis busz miért nem jár sűrűbben és akár egy fővel is a szakrendelésekre Polgárra.

Mikó Zoltán polgármester: Elmondja, hogy a szakrendelésekre való szállítás csak egy lehetőség, amelyet a Képviselő testület megszavazott. A busz nem betegszállító funkciót lát el, ezt csupán pluszban vállalta az önkormányzat. A pályázat önkormányzati feladatok ellátására vonatkozott. Egyeztetve lett annak idején a házi orvossal, a Pétegisz betegellátó központtal, hogyan lehetne hatékonyan működtetni a betegszállítást. A keddi és szerdai napok lettek kijelölve, mivel ezeken a napokon vannak azok a rendelések, amelyekre a legtöbb beteg jár. Továbbá három fő alatt nem indul el a busz. Feliratkozni továbbra is a hivatalban lehet és ha megvan adott napra a három ember, mehet a busz. Ezt ismételten el fogja mondani az idősek napján is.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 1204 órakor bezárta.

K. m. f.

Mikó Zoltán Dr. Kiss Imre

polgármester jegyző